Masa Lampau Menghantui The Losers’ Club Dalam TV Spot Terbaru IT Chapter Two
Warner Bros. telah melancarkan tv-spot terbaru filem IT Chapter Two memaparkan Pennywise cuba menakut-nakutkan ahli “The Losers’ Club” dengan kisah-kisah lampau mereka. Anda boleh tonton tv-spot tersebut dipemain video dibawah. IT Chapter Two ditulis oleh Gary Dauberman manakala Andy Muschietti sekali lagi diberi kepercayaan untuk mengarahkan sekuel selepas beliau berjaya mengarahkan filem pertama IT.  Sekuel kali ini menyaksikan ahli kumpulan “The Losers’ Club” yang sudah dewasa, kembali ke kampung halaman mereka iaitu Derry, Mine. Tujuan mereka kembali adalah untuk menghentikan serta menamatkan keganasan yang dilakukan badut Pennywise sepertimana mereka lakukan 27 tahun dahulu. Aktor James McAvoy, Jessica Chastain, Bill Hader, Isaiah Mustafa, Jay Ryan, James Ransone, dan Andy Bean akan membawakan watak ahli kumpulan The Losers’ Club yang telah dewasa. Manakala Jaeden Lieberher, Sophia Lillis, Finn Wolfhard, Chosen Jacobs, Jeremy Ray Taylor, Jack Dylan Grazer, dan Wyatt Oleff akan kembali membawakan watak masing-masing dalam sekuel kali ini, iaitu ahli The Losers’ Club ketika kanak-kanak. Bill Skarsgård seperti biasa, meneruskan wataknya sebagai Pennywise. IT Chapter Two akan menemui penonton pada 5 September 2019. 
For 27 years…#ITEnds September 6. pic.twitter.com/HcQyZaIWUp
— IT Chapter Two 🎈🎈 (@ITMovieOfficial) August 10, 2019 For 27 years…#ITEnds September 6. pic.twitter.com/HcQyZaIWUp — IT Chapter Two 🎈🎈 (@ITMovieOfficial) August 10, 2019